سرگزشت (رینالڈس ناول)

سَرگُزَشْت (اصل عنوان: میری پرائس) جارج ڈبلیو ایم رینالڈس کا ناول ہے جو یکم نومبر 1851ء سے 7 اکتوبر 1852ء تک  میں قسط وار چھپا اور 1853ء میں کتابی صورت میں طبع ہوا۔ 1920ء میں  کا چار جلدوں میں  کے نام سے اردو ترجمہ ہوا۔ اس ناول کا بنگلہ زبان میں ترجمہ کالی پرسنّ چٹوپادھیائے نے  (1893ء) کے عنوان سے کیا تھا۔

 پلاٹ 
اس تحسیسی ناول میں ایک خادمہ کی زندگی کو مرکزی موضوع بنایا گیا ہے۔ ناول دراصل ایک یادداشت کی شکل میں لکھا گیا ہے اور اسے کسی حد تک بلڈنگس رومان سمجھا جا سکتا ہے جہاں مرکزی کردار اپنے بچپن سے جوانی تک کے تجربات اور نشیب و فراز بیان کرتی ہے۔ مرکزی کردار میری پرائس ایک معمولی کاریگر رابرٹ کی بیٹی ہے جس کی ماں ایک نیک دل خاتون تھی۔ والدین نے اپنی بچی کو اسکول بھیجنے کی بجائے خود پڑھنا لکھنا سکھایا۔ میری اپنی یادداشتوں کا آغاز اس وقت سے کرتی ہے جب وہ گیارہ برس کی تھی اور اس کی زندگی میں ایک سانحہ پیش آیا جس نے اس کی تقدیر کو بدل دیا۔ ناول میں گھریلو نظام کی تفصیل طنزیہ انداز میں بیان کی گئی ہے جس میں یہ دکھایا گیا ہے کہ خود نوکروں میں بھی طبقاتی تقسیم اور امتیاز موجود تھا، باورچن خادمہ کو اپنے برابر نہیں سمجھتی، اصطبل کے لڑکے الگ کھاتے اور خدام کے مختلف درجے چھوٹے چھوٹے تنازعات کو جنم دیتے تھے۔ رینالڈس اس تقسیم کو اس دور کی اشرافیہ اور طبقاتی معاشرت کی عکاسی کے طور پر پیش کرتے ہیں

میری پرائس اپنے تجربات اور مشاہدات کے ذریعے قاری کو یہ دکھاتی ہے کہ وکٹوریائی سماج میں خدمت گار طبقے کو کن مشکلات، محرومیوں اور نا انصافیوں کا سامنا تھا۔ ان کی زندگی مالکان کے رحم و کرم پر تھی مگر اسی کے ساتھ ان کے اندر وفاداری اور خود اعتمادی کا جذبہ بھی دکھایا گیا ہے۔

ناول میں ایک طرف گھریلو سطح پر طبقاتی اور اخلاقی کشمکش نظر آتی ہے تو دوسری طرف مصنف قاری کو یہ پیغام دیتا ہے کہ ایک خادمہ بھی انسانی وقار اور عزت کی حق دار ہے۔ میری پرائس کی کہانی دراصل 1850ء کی دہائی میں برطانوی معاشرے کی طبقاتی ناہمواری، گھریلو خدمت گاری کے ادارے اور عورت کے مقام پر روشنی ڈالتی ہے۔

 اردو ترجمہ 
سید نوازش علی خاں لاہوری نے  کا ترجمہ چار جلدوں میں  کے نام سے کیا اور اسے خادم التعلیم اسٹیم پریس لاہور نے 1920ء میں چھاپا۔ ایک ایڈیشن لال برادرس کا بھی ملتا ہے۔

 حوالہ جات 

زمرہ:جارج ڈبلیو ایم رینالڈس کے ناول
زمرہ:1853ء کے برطانوی ناول
زمرہ:تحسیسی ناول
زمرہ:برطانوی بلڈنگس رومان